የአስቸኳይ ጊዜ አዋጁ መነሳቱን በሚመለከት አዲስ አበባ ለሚገኙ የዲፕሎማቲክ ማህበረሰብ አባላት ገለጻ ተሰጠ
የአስቸኳይ ጊዜ አዋጁ መነሳቱን በሚመለከት ተቀማጭነታቸውን አዲስ አበባ ላደረጉ የዲፕሎማቲክ ማህበረሰብ አባላት ገለጻ ተሰጠ፡፡ የመንግስት ኮሙዩኒኬሽን ጉዳዮች ጽህፈት ቤት ሃላፊ ሚኒስትር ዶክተር ነገሪ ሌንጮ እና የውጭ ጉዳይ ሚኒስትር ዲኤታ ወይዘሮ ሂሩት ዘመን የአስቸኳይ ጊዜ አዋጁ መነሳቱን አስመልክተው ማብራሪያ ሰጥተዋል፡፡ዶክተር ነገሪ ሌንጮ ባደረጉት ገለጻ፣ የአስቸኳይ ጊዜ አዋጁ በሃገሪቱ ተከስቶ የነበረውን አለመረጋጋት በማስቆም የሃገሪቱ ሰላም ወደ ነበረበት እንዲመለስ ከፍተኛ አስተዋጽኦ አበርክቷል ብለዋል፡፡ሃላፊ ሚኒስትሩ በወቅቱ ተፈጥሮ በነበረው ሁከትና ብጥብጥ የበርካታ ዜጎች ህይወት መጥፋቱን ጠቅሰው፥ በኢንቨስትመነት ሴክተሮች ላይ ውድመትና ጉዳት መድረሱንም አንስተዋል።ሁከትና አለመረጋጋቱን ተከትሎ በደረሱ ጥፋቶች ተሳታፊ የነበሩ ግለሰቦች እንደጥፋታቸው መጠን የተሃድሶ ትምህርት አግኝተው የተለቀቁና ጉዳያቸው በህግ እየታየ ያሉ መኖራቸውንም ተናግረዋል፡፡የአስቸኳይ ጊዜ አዋጁ ህግና ፍትህን በማስፈን የህዝቡን የዕለት ተዕለት እንቅስቃሴ ወደነበረበት መመለሱንም ነው ሃላፊ ሚኒስትሩ የተናገሩት።በአስቸኳይ ጊዜ አዋጁ ትግበራ ወቅት የታየውን የፀጥታ መሻሻል ተከትሎ አንዳንድ የአዋጁ ክፍሎች ላይ ማሻሻያ በማድረግ የተወሰኑት ተነስተው እንደነበርም አስታውሰዋል።ለአብነትም ከምሽቱ 12 ሰዓት በኋላ በትልልቅ መሰረተ ልማቶች አካባቢ መንቀሳቀስን የሚከለክለው አንቀጽ፣ በውጪ ሃገራት ዲፕሎማቶች እንቅስቃሴ ላይ የተጣለው የጉዞ ርቀት ወሰን፣ ከጉዳዩ ጋር በተያያዘ በቁጥጥር ስር ውለው የተለቀቁ ታራሚዎች እና የኢንተርኔት አገልግሎት ወደ ስራ መግባቱን ጠቅሰዋል።በአሁኑ ሰዓት ሃገሪቱ ያለችበትን ሰላምና መረጋጋት በማየት እና የሚፈጠሩ ችግሮችን በየአካባቢው ባሉ የጸጥታ ሃይሎች በመደበኛነት መፍታት የሚቻልበት ሁኔታ በመፈጠሩ የአስቸኳይ ጊዜ አዋጁን ሙሉ በሙሉ ማንሳት አስፈልጓልም ነው ያሉት በማብራሪያቸው።የውጭ ጉዳይ ሚኒስትር ዲኤታ ወይዘሮ ሂሩት ዘመነ በበኩላቸው፥ አምባሳደሮች፣ ዲፕሎማቶችና አለም አቀፍ ድርጅቶች በአስቸኳይ ጊዜ አዋጁ ትግበራ ወቅት ላሳዩት ታጋሽነት ምስጋናቸውን አቅርበዋል።በገለፃው ወቅት ከአምባሳደሮቹ፣ ከዲፕሎማቶቹና አለም አቀፍ ድርጅቶች ተወካዮች ለተነሱት ጥያቄዎችም ማብራሪያና ምላሽ መሰጠቱን ከውጭ ጉዳይ ሚኒስቴር ያገኘነው መረጃ ያመለክታል።(ኤፍ ቢ ሲ)የአስቸኳይ ጊዜ አዋጁ መነሳቱን በሚመለከት ተቀማጭነታቸውን አዲስ አበባ ላደረጉ የዲፕሎማቲክ ማህበረሰብ አባላት ገለጻ ተሰጠ፡፡ የመንግስት ኮሙዩኒኬሽን ጉዳዮች ጽህፈት ቤት ሃላፊ ሚኒስትር ዶክተር ነገሪ ሌንጮ እና የውጭ ጉዳይ ሚኒስትር ዲኤታ ወይዘሮ ሂሩት ዘመን የአስቸኳይ ጊዜ አዋጁ መነሳቱን አስመልክተው ማብራሪያ ሰጥተዋል፡፡ዶክተር ነገሪ ሌንጮ ባደረጉት ገለጻ፣ የአስቸኳይ ጊዜ አዋጁ በሃገሪቱ ተከስቶ የነበረውን አለመረጋጋት በማስቆም የሃገሪቱ ሰላም ወደ ነበረበት እንዲመለስ ከፍተኛ አስተዋጽኦ አበርክቷል ብለዋል፡፡ሃላፊ ሚኒስትሩ በወቅቱ ተፈጥሮ በነበረው ሁከትና ብጥብጥ የበርካታ ዜጎች ህይወት መጥፋቱን ጠቅሰው፥ በኢንቨስትመነት ሴክተሮች ላይ ውድመትና ጉዳት መድረሱንም አንስተዋል።ሁከትና አለመረጋጋቱን ተከትሎ በደረሱ ጥፋቶች ተሳታፊ የነበሩ ግለሰቦች እንደጥፋታቸው መጠን የተሃድሶ ትምህርት አግኝተው የተለቀቁና ጉዳያቸው በህግ እየታየ ያሉ መኖራቸውንም ተናግረዋል፡፡የአስቸኳይ ጊዜ አዋጁ ህግና ፍትህን በማስፈን የህዝቡን የዕለት ተዕለት እንቅስቃሴ ወደነበረበት መመለሱንም ነው ሃላፊ ሚኒስትሩ የተናገሩት።በአስቸኳይ ጊዜ አዋጁ ትግበራ ወቅት የታየውን የፀጥታ መሻሻል ተከትሎ አንዳንድ የአዋጁ ክፍሎች ላይ ማሻሻያ በማድረግ የተወሰኑት ተነስተው እንደነበርም አስታውሰዋል።ለአብነትም ከምሽቱ 12 ሰዓት በኋላ በትልልቅ መሰረተ ልማቶች አካባቢ መንቀሳቀስን የሚከለክለው አንቀጽ፣ በውጪ ሃገራት ዲፕሎማቶች እንቅስቃሴ ላይ የተጣለው የጉዞ ርቀት ወሰን፣ ከጉዳዩ ጋር በተያያዘ በቁጥጥር ስር ውለው የተለቀቁ ታራሚዎች እና የኢንተርኔት አገልግሎት ወደ ስራ መግባቱን ጠቅሰዋል።በአሁኑ ሰዓት ሃገሪቱ ያለችበትን ሰላምና መረጋጋት በማየት እና የሚፈጠሩ ችግሮችን በየአካባቢው ባሉ የጸጥታ ሃይሎች በመደበኛነት መፍታት የሚቻልበት ሁኔታ በመፈጠሩ የአስቸኳይ ጊዜ አዋጁን ሙሉ በሙሉ ማንሳት አስፈልጓልም ነው ያሉት በማብራሪያቸው።የውጭ ጉዳይ ሚኒስትር ዲኤታ ወይዘሮ ሂሩት ዘመነ በበኩላቸው፥ አምባሳደሮች፣ ዲፕሎማቶችና አለም አቀፍ ድርጅቶች በአስቸኳይ ጊዜ አዋጁ ትግበራ ወቅት ላሳዩት ታጋሽነት ምስጋናቸውን አቅርበዋል።በገለፃው ወቅት ከአምባሳደሮቹ፣ ከዲፕሎማቶቹና አለም አቀፍ ድርጅቶች ተወካዮች ለተነሱት ጥያቄዎችም ማብራሪያና ምላሽ መሰጠቱን ከውጭ ጉዳይ ሚኒስቴር ያገኘነው መረጃ ያመለክታል።(ኤፍ ቢ ሲ)